
Persoas voluntarias do Espazo +60 Afundación de Ferrol entregan a recadación da súa tenda solidaria á Cociña Económica

I O acto terá lugar mañá martes 17 de decembro, ás 11.00 h, no propio Espazo +60
I Coa venda dos produtos de artesanía elaborados por elas mesmas durante o curso, as persoas voluntarias foron quen de recadar 3.300 euros

[bookmark: _GoBack]16.12.2024. O Espazo +60 de Ferrol de Afundación, a Obra Social de ABANCA, entregará mañá, martes 17 de decembro, ás 11.00 h, un cheque por importe de 3.300 euros á Cociña Económica de Ferrol. Este é o total recadado grazas á venda dos produtos que, de maneira artesanal, elaboraron as persoas voluntarias que participaron nesta edición do taller solidario do Espazo +60 Afundación Ferrol. A variedade de produtos incluía mantas, mandís, portachaves, chaveiros, manteis, bolsos ou carteiras. No acto estarán a coordinadora do Espazo +60 Afundación de Ferrol, Mercedes Garnelo; o presidente da Cociña Económica de Ferrol, Antonio Tostado; e as socias participantes no taller solidario. 
Esta actividade ten como finalidade o desenvolvemento de hábitos de reciclaxe e promove a creatividade e a imaxinación á vez que fomenta a solidariedade e a cooperación entre os participantes. Está enmarcada dentro do programa «O valor da experiencia» da área de Maiores de Afundación, que ten como obxectivo potenciar o papel activo dos maiores na sociedade e o desenvolvemento de actividades de voluntariado.
	Evento
	Acto de entrega do cheque solidario recadado polo Espazo +60 Afundación de Ferrol á Cociña Económica da cidade

	Lugar
	Espazo +60 Afundación de Ferrol 

	Data e hora
	Martes 17 de diciembre, a las 11.00 h

	
Asistentes
	Antonio Tostado, presidente da Cociña Económica de Ferrol
Mercedes Garnelo, coordinadora do Espazo +60 Afundación de Ferrol
Socias participantes no obradoiro solidario




Toda a información da actividade de Afundación, na nosa SALA DE PRENSA. 



comunicacion@afundacion.org I 986 864 612 I 648 655 520 I 981 953 097

